**2020 жылғы 26 ақпандағы**

 **тұрақты комиссияның**

 **қаулысы**

**Нұр-Сұлтан қаласы бюджетінің**

**кірістерін ұлғайту бойынша жұмыстар**

**және салықтық әкімшілендіруді**

**жақсарту жөніндегі шаралар туралы**

Нұр-Сұлтан қаласы мәслихатының бюджет, экономика, өнеркәсіп және кәсіпкерлік мәселелері жөніндегі тұрақты комиссиясы «Нұр-Сұлтан қаласы бюджетінің кірістерін ұлғайту бойынша жұмыстар және салықтық әкімшілендіруді жақсарту жөніндегі шаралар туралы» ақпаратты тыңдап, талқылағаннан кейін «Нұр-Сұлтан қаласы бойынша мемлекеттік кірістер департаменті» РММ (бұдан әрі – Департамент) Нұр-Сұлтан қаласы бюджетінің кірістерін ұлғайту бойынша және салықтық әкімшілендіру бойынша нақты жұмыстар жүргізіліп жатқанын атап өтті.

2019 жылдың қорытындысы бойынша мемлекеттік бюджетке 1 132,3 млрд. теңге түсті, бұл 100,1 % құрайды. 2018 жылдың сәйкес кезеңімен салыстырғанда 53,7 млрд. теңгеге артық түсті немесе түсімдердің өсу қарқыны 105,0 % құрады.

Салықтық әкімшілендіру нәтижесінде жергілікті бюджетке 13,4 млрд. теңге мөлшерінде ақша қаражатының түсуі қамтамасыз етілді.

Оның ішінде мынадай бағыттар бойынша: камералық бақылау есебінен – 5,5 млрд. теңге; өндірістік емес төлемдерді әкімшілендіру – 4,2 млрд. теңге; берешекті өндіріп алу – 2,6 млрд. теңге, жанама салықтарды әкімшілендіру – 0,6 млрд. теңге, салықтық тексерулер бойынша өндіріп алу – 0,06 млрд. теңге; басқалары – 0,43 млрд. теңге.

Бизнес субъектілеріне 1338 камералық тексеру жүргізілді, онда салық заңнамасын бұзу, кіріс бөлігі бойынша төмендету фактілері, сондай-ақ алкоголь өнімін рұқсат құжатынсыз сату фактілері анықталды.

Нәтижесінде, салық төлеушілер 1,3 млрд.теңге сомасына кірісті көрсете отырып, өткен кезеңдер үшін қосымша салық есептерін ұсынды, төленген салық сомасы 89,0 млн. теңгені құрады.

2030 салық төлеушілерді жеке кәсіпкер ретінде есепке қою қамтамасыз етілді, соның ішінде тұрғын үй-жайларды жалға беретін меншік иелері – 1224, таксистер – 232 және «өзін-өзі жұмыспен қамтыған» азаматтардың өзге де қызмет түрлері – 574. 1832 кәсіпкер жұмыспен қамтыған 9453 жалдамалы жұмыскер заңдастырылған.

Нәтижелері қала тұрғындары арасында ауқымды түсіндіру жұмыстары есебінен қамтамасыз етілген.

Департамент қызметкерлері жылжымайтын мүлікке қайта бағалау жүргізу кезінде бағалау құнын төмендететін коммерциялық объектілердің меншік иелерімен түсіндірме жұмыстарын өткізді, оның нәтижелері бойынша 196 салық төлеуші мүлікке қайта бағалау жүргізді және 1,0 млрд. теңге сомасына қосымша декларация ұсынды.

Департамент жеке және заңды тұлғаларға 45 мемлекеттік қызмет түрін көрсетеді, оның ішінде 28 салықтық қызмет және 17 кедендік бағыттағы қызмет. Ең сұранысқа ие электронды қызметтер салық есептілігін қабылдау, жеке шоттан үзінді көшірме беру, берешектің жоқтығы немесе бар екендігі туралы мәліметтер беру болып табылады.

Мемлекеттік кіріс органдары салық төлеушілерге қызмет көрсету тәсілін өзгертіп, клиентке бағдарланған тәсілге бағытталғанын атап өту керек.

Өткен жылдың 25 желтоқсанынан бастап ESALYQ МКК порталының мобильдік қосымшасында қолжетімді және AppStore мен PlayMarket-те жарияланған «Салық әмиянының» функционалы пайдалануға берілді. «Салық әмиянының» механизмі бюджетке төлемдерді автоматты түрде таратуға мүмкіндік береді. Сервис салық төлеуші бюджетімен салық бөлінісінде есеп айырысудың ағымдағы жағдайы туралы ақпаратты ұсынады. «Салық әмиянынан» түсетін ақша салық міндеттемелері туындаған тиісті салықтарға автоматты түрде аударылады. Салықтарды төлеуді одан әрі жеңілдету үшін 2020 жылы Бірыңғай Жиынтық Төлемді төлеу сервисін және салық салу объектілері бойынша деректерді қарау бойынша функционалын іске асыру, «Салық әмиянын» «Электрондық үкімет» порталына (е.gov, m.gov), ірі банктердің қызмет көрсетуіне (Каспий, Халық банкі және т.б.) қосу жоспарлануда.

2019 жылы «Шағымсыз МКБ», «ҚФҚ қатысуынсыз онлайн-БКМ мәліметтерін алу», «Визуалды тексеру», «Азаматтық бақылау» және «Цифрлық әуежай» секілді салықтық әкімшілендіру бойынша пилоттық жобаларды іске асыру бойынша жұмыстар жүргізілді.

Сонымен қатар, қалалық мәслихаттың депутаттары аудандық салық органдары жеке тұлғалардың шоттарына заңсыз тосқауыл қою жағдайларына жол беретінін және оларды бұғаттаудан шығару үшін қала тұрғындары өздерінің жеке уақытын жоғалтып, елорданың салық органдарының инстанцияларына баруға мәжбүр екенін атап өтті.

Бұл ретте, Департаменттің аудандық салық органдарымен тиісті өзара қарым-қатынасы жоқ.

Сондай-ақ, шотты борышкердің ЖСН байланыстыра отырып бұғаттау бірден жүретінін, ал оны бұғаттан алып тастау, соның ішінде сот орындаушылары салық органының берешекті өтеу туралы жазбаша растауды талап еткенде, ұзақ уақытқа созылатынын, бұл жеке тұлғаның да, кәсіпкердің де өміріне кедергі келтіретіні айтылған.

 Көп жағдайда аудандық салық органдарының қызметкерлерінің өздерінің лауазымдық міндеттерін орындау кезінде, соның ішінде Қазақстан Республикасының салық заңнамасының нормаларына сәйкес келмейтін кеңес беру кезінде біліктілігі жоқ.

 Отырыс барысында қалалық мәслихат депутаттары арнайы салық режиміндегі заңды тұлғалаларды корпоративтік табыс салығынан босату, мараторий енгізу, шағын және орта бизнес өкілдерін салық төлеуден босату, салық есептілігін электронды түрде тапсыру, салық органдарының хабарламаларына сот тәртібімен шағымдану, кәсіпкерлердің салық төлеуден Kaspi қосымшасын пайдалану арқылы жалтаруы және т.б. түрлерде бюджетке ақша қаражатының кем түсу мүмкіндігіне қатысты мәселелер көтерді.

 Кәсіпкерлердің Kaspi қосымшасын пайдалану арқылы салық төлеуден жалтарып кету мәселесіне қатысты Департамент Kaspi bank кәсіпкерлікпен айналысатын тұлғаларға Kaspi Bank үшін де, кәсіпкерлер үшін де өзара тиімді шарттарда ұсынылатын Kaspi business төлем картасын шығаруға ниетті екендерін, оған сәйкес кәсіпкерлер кешбэк түріндегі бонустық пайыз алуға мүмкіндік алатынын атап өтті.

Жоғарыда баяндалғанның негізінде Нұр-Сұлтан қаласы мәслихатының бюджет, экономика, өнеркәсіп және кәсіпкерлік мәселелері жөніндегі тұрақты комиссиясы **ҚАУЛЫ ЕТТІ:**

1. «Нұр-Сұлтан қаласы бюджетінің кірістерін ұлғайту бойынша жұмыстар және салықтық әкімшілендіруді жақсарту жөніндегі шаралар туралы» ақпарат назарға алынсын.

2. «Нұр-Сұлтан қаласы бойынша мемлекеттік кірістер департаменті» РММ ұсыну:

жеке және заңды тұлғалардың шоттарын заңсыз бұғаттау жағдайларына жол бермеу, көрсетілетін қызметтердің сапасын жақсарту бойынша шаралар қабылдауды;

жоғарыда көрсетілген жобаны іске асыру кезінде ЕАЭО кедендік шекарасынан жиі өтетін жолаушылардың құқықтарын бұзу мәселелерін болдырмау мақсатында қалалық мәслихат депутаттарының қатысуымен «Цифрлық әуежай» пилоттық жобасына қатысуды және таныстыру тұсаукесерін ұйымдастыруды;

«Астана қаласының ақылы тұрақ кеңістігін құру, пайдалану және басқару» мемлекеттік-жеке меншік әріптестік жобасын іске асыратын салық төлеушілерден бюджетке түсетін салық төлемдері бойынша ақпарат беруді (Нұр-Сұлтан қаласының жалпы пайдаланымдағы автомобиль жолдарында орналасқан ақылы тұрақтар);

аталған үй-жайларды үшінші тұлғаларға жалға беретін тұрғын үй-жайлардың меншік иелерін және шағын және орта кәсіпкерлік субъектілерінде жұмыс істейтін қызметкерлерді заңдастыру және салық органдарында есепке қою жөніндегі жұмысты күшейтуді;

салық органдарынан берешекті өтегені туралы жазбаша растауды ұсыну бойынша борышкерлерге талап қоюға жол бермеу мақсатында сот орындаушыларымен кездесулер, «дөңгелек» үстелдер өткізуді ұйымдастыруды;

елорданың салық органдары қызметкерлерінің біліктілік, кәсіпқойлық деңгейін қамтамасыз ету және арттыру бойынша шаралар қабылдауды;

Департаменттің құрылымдық бөлімшелерінің жұмысында бюрократия мен сөзбұйдаға салу элементтерінің пайда болуын жоюды;

қала тұрғындарының, оның ішінде кәсіпкерлердің Қазақстан Республикасының салық заңнамасы бойынша білім деңгейін арттыру мақсатында елорда тұрғындары арасында ауқымды түсіндіру жұмыстарын жүргізуді жалғастыруды.

3. «Нұр-Сұлтан қаласының сәулет, қала құрылысы және жер қатынастары басқармасы» ММ-не ауыл шаруашылық мақсатындағы жер телімін меншік иелерінің нысаналы мақсаты бойынша пайдалануына мониторинг жүргізуді және мониторинг нәтижелері бойынша ақпаратты «Нұр-Сұлтан қаласы бойынша Мемлекеттік кірістер департаменті» РММ және қалалық мәслихатқа беру ұсынылсын.

4. «Нұр-Сұлтан қаласының Көлік және жол-көлік инфрақұрылымын дамыту басқармасы» ММ-не «Астана қаласының ақылы тұрақ кеңістігін құру, пайдалану және басқару» мемлекеттік-жеке меншік әріптестік жобасын іске асыратын кәсіпорындардың атауы, БСН (жеке меншік серіктестіктердің) «Нұр-Сұлтан қаласы бойынша мемлекеттік кірістер департаменті» РММ беруді ұсыну.

5. Осы қаулының орындалуын бақылау бюджет, экономика, өнеркәсіп және кәсіпкерлік мәселелері жөніндегі тұрақты комиссиясына жүктелсін.

**Нұр-Сұлтан қаласы мәслихатының**

**бюджет, экономика, өнеркәсіп және**

**кәсіпкерлік мәселелері жөніндегі**

**тұрақты комиссиясының**

**төрағасы М. Шекенов**